નૈઋત્ય ચોમાસુ મધ્ય અરબી સમુદ્ર, ઉત્તર અરબ સમુદ્ર, કેરળ, કોંકણના બાકીના ભાગ, કર્ણાટકના ઉત્તર અંતરિયાળ ભાગ, દક્ષિણ કર્ણાટકના મોટા ભાગના વિસ્તારો તરફ આગળ વધી રહ્યું છે. અરબી સમુદ્રમાં વરસાદ માટે સાનુકુળ સિસ્ટમને કારણે ચોમાસુ સમય કરતા ત્રણ દિવસ પહેલાં જ કેરળ પહોંચી ગયું છે. નૈઋત્ય પવનની અસરને કારણે જ હવમાં ભેજ વધી રહ્યો છે. જેથી અસહ્ય બફારો વર્તાઇ રહ્યો છે. હવામાન વિભાગે જણાવ્યું છે કે, નૈઋત્ય ચોમાસુ આગળ વધી રહ્યું છે અને ગુજરાતમાં પણ સમય કરતા થોડુ વહેલુ સોમાચુ આવી પહોંચે તેવી સાનુકુળ પરિસ્થિતિ હાલ દેખાઇ રહી છે.